ആറളം വീര്പ്പാട് വാര്ഡ് ഉപതിരഞ്ഞെടുപ്പ്: രണ്ടുപേരെ തട്ടിക്കൊണ്ടുപോയി മര്ദ്ദിച്ചു ഒരാള്ക്ക് ഗുരുതര പരിക്ക് ഇരിട്ടികണ്ണൂര്: ആറളം പഞ്ചായത്ത് വീര്പ്പാട് വാര്ഡ് ഉപതിരഞ്ഞെടുപ്പിനോടനുബന്ധിച്ച് കാണാതായ രണ്ട് കോളനി നിവാസികളിലൊരാളെ മര്ദ്ദനമേറ്റ് ഗുരുതരാവസ്ഥയില് ഉപേക്ഷിച്ച നിലയില് കണ്ടെത്തി.മറ്റൊരാള് തടവില് പാര്പ്പിച്ച സ്ഥലത്ത് നിന്ന് രക്ഷപ്പെട്ട് പുറത്തെത്തി.ഒളിവില് പാര്പ്പിച്ച ഇടത്ത് നിന്ന് തങ്ങള്ക്ക് ക്രൂരമായ വിധത്തില് മര്ദ്ദനമേറ്റെന്ന് രക്ഷപ്പെട്ട് പുറത്തെത്തിയ വീര്പ്പാട് കോളനിയിലെ ബാബു48 പറഞ്ഞു. ഇതെ കോളനിയിലെ ശശി45യെയാണ് തിരഞ്ഞെടുപ്പ് കഴിയാന് കുറച്ചുസമയം ബാക്കിനില്ക്കെ റോഡരികില് അവശനിലയില് കണ്ടെത്തിയത്.ഗുരുതരാവസ്ഥയിലുള്ള ഇദ്ദേഹം കണ്ണൂര് ജില്ലാ ആശുപത്രിയില് ചികിത്സയിലാണ്. അക്രമത്തിന് പിന്നില് സി.പി.എം പ്രവര്ത്തകരാണെന്ന് കോണ്ഗ്രസ് ആരോപിച്ചു. എന്നാല് സംഭവത്തില് പാര്ട്ടിക്ക് യാതൊരു ബന്ധവും ഇല്ലെന്നാണ് സി.പി.എം വിശദീകരണം . തിരഞ്ഞെടുപ്പിന് തലേദിവസമായ ചൊവ്വാഴ്ചയാണ് രണ്ടുപേരെ തട്ടിക്കൊണ്ടു പോയെന്ന പരാതിയുമായി കുടുംബാംഗങ്ങള് രംഗത്തുവന്നത്. ഇതില് ബാബു ഇവര് ഒളിവില് പാര്പ്പിച്ച സ്ഥലത്തുനിന്നും രക്ഷപ്പെട്ട് തിരിച്ചെത്തി. കാറില് തട്ടിക്കൊണ്ടുപോയവര് തന്നെ മര്ദ്ദിച്ചവശനാക്കുകയും മദ്യം കുടിപ്പിക്കുവാന് ശ്രമിച്ചതായും ബാബു പറഞ്ഞു. ഒടുവില് കെട്ടിടത്തിന്റെ ഓടിളക്കി ഓടി രക്ഷപ്പെടുകയായിരുന്നുവെന്നാണ് ബാബു പറഞ്ഞത്. ബാബു എത്തിയതോടെ ശശിയെ തട്ടിക്കൊണ്ടുപോയതാണെന്നു കാണിച്ച് കുടുംബം ആറളം പൊലീസില് പരാതി നല്കി. ഇതിന് പിന്നാലെയാണ് ശശിയെ ചിലര് റോഡില് ഉപേക്ഷിച്ച് കടന്നുകളഞ്ഞതെന്ന് കോളനി വാസികള് പറഞ്ഞു. അവശനിലയില് ബോധമില്ലാതെ കിടന്ന ശശിയെ ഇരിട്ടി ബ്ലോക്ക് പഞ്ചായത്ത് മെമ്ബര് വി. ശോഭ, അയ്യങ്കുന്ന് പഞ്ചായത്ത് മെമ്ബര് മിനി വിശ്വനാഥന്, ആറളം പൊലീസ് തുടങ്ങിയവരുടെ നേതൃത്വത്തില് ഇരിട്ടി ആശുപത്രിയില് എത്തിച്ചു. അവസ്ഥ ഗുരുതരമായതിനാല് പിന്നീട് കണ്ണൂര് ഗവ. ആശുപത്രിയിലേക്ക് മാറ്റുകയായിരുന്നു. സംഭവത്തില് പൊലീസ് അന്വേഷണം ഊര്ജ്ജിതമാക്കി. വീര്പ്പാട് വാര്ഡിലെ സി.പി.എമ്മുകാരനായ അംഗം കൊവിഡ് ബാധിച്ച് മരിച്ചതോടെയാണ് ഉപതിരഞ്ഞെടുപ്പ് വേണ്ടിവന്നത്. ഇവിടെ ജയിച്ചാല് ആറളം ഗ്രാമപഞ്ചായത്തില് ഭരണം നേടാമെന്ന അവസ്ഥയില് യു.ഡി.എഫ് കടുത്ത മത്സരമാണ് നടത്തുന്നത്. കള്ളവോട്ടുകള് തടയണമെന്നാവശ്യപ്പെട്ട് കോണ്ഗ്രസ് നേരത്തെ ഹൈക്കോടതിയെ സമീപിച്ചിരുന്നു. അക്രമികളെ ഉടന് നിയമത്തിന് മുന്നില് കൊണ്ടുവരണം. സി.പി.എം പ്രവര്ത്തകരാണ് ആക്രമണം നടത്തിയത്. അഡ്വ. സണ്ണി ജോസഫ് എം.എല്.എ അക്രമ സംഭവത്തില് പാര്ട്ടിക്ക് യാതൊരു ബന്ധവുമില്ല. യഥാര്ത്ഥ പ്രതികളെ പിടികൂടണം. സി.പി.എം